Feesvierders staan só die kans om te wen | Netwerk24
Feesvierders staan só die kans om te wen
Die einde van die jaar is vir die meeste mense sinoniem met van die grootste feestye op die kalender.
Of dit nou Kersfees, Nuwejaar of albei is, is dit 'n tyd wanneer Suid-Afrikaners ekstra moeite vir die etenstafel doen.
Vir net R10 staan jy die kans om 'n skaap vir die feestyd te wen.
Die Bethlehem-kinder-en-gesinsorg verkoop lootjies vir 'n gelukkige trekking om 'n skaap te wen. Inskrywings sluit 14 Desember.
Die Bethlehem-kinder-en-gesinsorg is 'n nie-winsgewende organisasie wat professionele dienste aan die gemeenskap lewer, veral aan gesinne met kinders.
Oor die afgelope 92 jaar bedien dié organisasie die gemeenskap in Bethlehem, Paul Roux, Clarens, Fouriesburg en Rosendal.
Van die dienste wat hulle lewer sluit voorkoming en pre-statutêre dienste aan kinders wat mishandel of verwaarloos word en in nood verkeer in, asook aan hul gesinne. Dit sluit statutêre dienste (kinderhowe) aan die kinders en gesinne in.